Kroņauce

Kroņauce on küla (lielciems) Lätis Dobele piirkonnas Tērvete vallas. Küla asub merepinnast 35 meetri kõrgusel Auce jõe kaldal valla keskusest Zelmeņist 9,5 ja Riiast 78 kilomeetri kaugusel.

Külas on raamatukogu ja põhikool. Seal tegutseb hobusekasvatus, külas on ka õlletehas.

Kroņauce on tekkinud endise Auce riigimõisa hoonetekompleksi juurde. Nõukogude perioodil ehitati küla välja kui Tērvete kolhoosi keskasula. Aastail 2002–2021 kuulus küla Tērvete piirkonda.

Küla järgi on nimetatud Kunda lademe Kronauce kihistu.LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 26

Aastal 2015 oli külas 538 elanikku. Aastal 2019 oli elanikke 487, aastal 2022 aga 468.

Viited

Kategooria:Dobele piirkonna külad